چین-قیرقیزیستان-اؤزبکیستان دمیر یولو اینشاتی لاییحه‌سی اؤزبکیستانین پایتاختی تاشکند-ده موذاکیره اولوندو.
قیرقیزیستان نقلیات و یول‌لار ناظیری جمشید بگ کالیلوف، چین اینکیشاف و اصلاحات‌لار دؤولت کومیته‌سی‌نین باش مودیرینین معاوینی زهنگ جی پینگ و اؤزبکیستان دمیریول‌لاری دؤولت ایداره‌سی‌نین صدر معاوینی اکبر شوکوروفون رهبرلیگین‌دکی اوچ طرف‌لی ایشچی قروپو توپلانتی‌سی مطبوعاتا قاپا‌لی کئچیریلدی.
چین-قیرقیزیستان-اؤزبکیستان دمیر یولونون مسیری و لاییحه‌نین دیگر دئتال‌لاری‌نین موذاکیره اولوندوغو توپلانتیدا آوریل آییندا یئنی‌دن توپلانما حاقیندا راضی‌لیق الده اولوندو.
اوچ طرف‌لی ایشچی قروپو توپلانتیسیننین نتیجه‌لرینه گؤره اورتاق پروتکل ایمضالاندی.
قیرقیزیستان نقلیات و یول‌لار ناظیری جمشید بگ کالیلوف سؤزوگئدن دمیر یولو خطی‌نین بولگه اؤلکه‌لرین‌دن آوروپایا و دیگر بؤلگه‌لره ان قیسا یول‌لارلا چاتماق و چین اوزریندن دنیزه چیخماق باخیمین‌دان گونجل بیر کوریدور اولدوغونا دقت چکدی.
کالیلوف: "بو دمیر یولو دوغو ایله باتی بیر-بیرینه باغلایان ان قیسا گذرگاه اولا‌جاق" دئدی.
